Գարեջուր-պոնգ

մինի|Գարեջուր-պոնգի սեղան
**Գարեջուր-պոնգ**, ալկոհոլային խաղ, որի ընթացքում խաղացողների նպատակն է նետել սեղանի թենիսի համար նախատեսված գնդակը սեղանի մյուս կողմում գտնվող գարեջրով բաժակների մեջ։

Սովորաբար, խաղին մասնակցում է երկու թիմ, որոնցից յուրաքանչյուրն ունի գարեջրով լցված տասական բաժակ՝ սեղանի իրենց դաշտում՝ դասավորված եռանկյան ձևով։ Խաղի ընթացքում յուրաքանչյուր թիմի նպատակն է հերթով հարվածել հակառակորդի բաժակներին։ Եթե արդյունքում գնդակն ընկնում է հակառակորդի բաժակի մեջ, բաժակի պարունակությունը խմում է հարվածող թիմը, իսկ տվյալ բաժակը վերցնում են սեղանից։ Հաղթող է ճանաչվում հակառակորդի բոլոր բաժակները սեղանից հեռացրած թիմը։ Եթե ժամանակի ավարտից հետո սեղանին մնում են հավասար քանակով բաժակներ, հայտարարվում են տուգանային հարվածներ։ Հակառակորդները հերթով հարվածում են մինչև մեկ թիմի՝ ավել բաժակ հարվածելը։

Խաղը հիմնականում հայտնի է Արևմուտքում, տարբեր բարերում, քոլեջներում և համալսարաններում, ինչպես նաև սպորտի երկրպագուների շրջանում։

## Ծագումը և անվանումը
«Գարեջուր-պոնգ» խաղում են սեղանի թենիսի գնդաթիով։ Խաղը սկիզբ է առել 1950-ականներին կամ 1960-ականներին Դարթմուդի քոլեջի կամպուսներում, որոնց շրջանում այս «սպորտաձևը» դարձել էր հանրակացարանների մշակույթի մի մասը։ Խաղի սկզբնական տարբերակը նման է եղել հենց սեղանի թենիսին․ սեղանի վրա եղել է ցանց և գարեջրով լցված մեկ կամ մեկից ավելի բաժակ՝ սեղանի յուրաքանչյուր կողմում։ Հետագայում 1980-ականներին առաջացել է առանց սպորտային պարագաների տարբերակը, որն սկսել են անվանել «գարեջուր-պոնգ» և «բեյրութ»։

Բակնելյան ուսանողական թերթը՝ «Բակնելյանը» (), հաստատել է, որ տեղական ուսանողական միաբանութուն «Դելտա-Իպսիլիոնի» անդամները ստեղծել են «նետիր-պոնգ» () խաղը, որը շատ նման է 1970-ականների «գարեջուր-պոնգին»։ Հետագայում խաղն ընդօրինակել են Լիխայի համալսարանի ուսանողները և դրան հաղորդել ավելի ժամանակակից ձևաչափ։

Ինչ-որ տեղ «գարեջուր-պոնգ» անվանում են խաղի՝ գնդաթիերով տարբերակը, իսկ «բեյրութ»՝ առանց գնդաթիերի տարբերակը։ Այնուամենայնիվ, համաձայն «ՔոլիջՀյումըր» () էջում կատարված հարցման՝ խաղի՝ առանց սպորտային հարմարությունների տեսակի ավելի տարածված անվանումն է «գարեջուր-պոնգը»։

«Բեյրութ» անվանումը, հնարավոր է, կապված է անգլերենում գարեջուր բառի հնչեղության՝ «բիըր» () և Լիբանանի մայրաքաղաքի՝ Բեյրութի հնչողության հետ։ «Բեյրութ» անվանումը, ըստ «The Daily Princetonian» թերթի 2004 թվականին հոդվածի հեղինակի, կարող էր ծագած լինել Լիբանանի քաղաքացիական պատերազմի ժամանակ, երբ Բեյրութը լուրերում նշվում էր որպես պատերազմական տեղ։

## Առողջության վրա ունեցած հետևանքներ
Խաղն ազդում է առողջության վրա։ Ինչպես ալկոհոլային խմիչքներ ներառող ցանկացած խմիչք, «գարեջուր-պոնգը» կարող է առաջացնել ալկոհոլային թունավորում։ Բացի դրանից, թենիսի գնդակը կարող է մանրէներ տարածել խմիչքով բաժակների մեջ։

Որոշ գրողներ, որպես քոլեջում ուսանելու տարիներին արտահայտված անկառավարելի հարբեցողության պատճառ, ներկայացրել են «գարեջուր-պոնգը»։

## Օրենսդրական արգելքներ
Որոշ քաղաքապետարաններ և նահանգներ արգելել են «գարեջուր-պոնգ» խաղը՝ դրա հարբեցողության դրդելու պատճառով։ Օքսֆորդ քաղաքի խորհուրդը արգելել է դրսում «գարեջուր-պոնգ» խաղալը։ 2007 թվականի աշնանը Ջորջթաունի համալսարանը պաշտոնապես արգելել է «գարեջուր-պոնգի» հարմարությունների (օրինակ՝ հատուկ կառուցվածքով սեղանների) և մի քանի գնդակների օգտագործումը։

2008 թվականի հուլիսի 31-ին «Թայմ» շաբաթաթերթը հոդված է հրապարակել «գարեջուր-պոնգի» վերաբերյալ՝ «Պայքար գարեջուր-պոնգի դեմ» վերնագրով։

## Ծանոթագրություններ

Կատեգորիա:Ալկոհոլային խմիչքներ
Կատեգորիա:Գարեջուր
Կատեգորիա:Գնդակով խաղեր
Կատեգորիա:Երեկույթի խաղեր
Կատեգորիա:Խաղեր
Կատեգորիա:Խմելու մշակույթ
Կատեգորիա:Սպորտային ժամանց